След разпада на ЮНА участва в създаването и е командир на втори армейски корпус на Армията на Република Македония в Битоля. През 1996 година е назначен за началник по бойната готовност в Скопие, а от 1999 е заместник-началник Генералния щаб на Армията на Република Македония. След това се пенсионира, но след изборите за президент на Република Македония е назначен отново от март 2001 за заместник-началник. В периода 12 май-19 септември 2001 година е назначен за началник на Генералния щаб. През 2002 година се пенсионира и става съветник на министъра на отбраната по въпросите на развитието и използването на армията. Във военната си кариера преждевременно е повишаван в чин капитан първи клас, майор, полковник. От 1993 година е генерал-майор и командва корпус, а от 1997 е генерал-подполковник и през 2001 става генерал. По време на Военният конфликт в Република Македония през 2001 година изготвя стратегията за военните действия на македонските военни части. В 2006 година издава книгата „Сведоштва - 2001“ ("Свидетелства - 2001"), посветена на военния конфликт.